वसूली: नपा सख्त, 6 दुकानें सील, 6 लाख वसूले
वित्तीय वर्ष का आखिरी माह शुरू होते ही नगर पालिका ने जल कर संपति कर और अन्य बकाया वसूली के लिए शहर में सख्ती शुरू कर दी है। बकाया राजस्व वसूली के लिए सीएमओ दिनेश मिश्रा ने राजस्व विभाग की बैठक लेकर 5 अधिकारियों कर्मचारियों की टीम बनाई है। पहले दिन स्टेडियम क्षेत्र में 6 दुकानें सील की गई। जिन पर करीब 30 लाख रुपए बकाया था। पहले दिन राजस्व अमले की कार्रवाई के बाद 6 लाख रुपए की वसूली हुई। शहर में कई लोगों ने लंबे समय से नपा का जल कर, संपति कर नहीं चुकाया। पेनल्टी के साथ यह हर माह बढ़ता गया। इसी प्रकार नीलामी में दुकानें व अन्य संपति लेने वाले लोगों द्वारा समय-समय पर टैक्स जमा नहीं किए गए। इस कारण शहर में नपा का करीब 50 लाख रुपए अटक गया। मार्च शुरू होते ही नपा ने वसूली की कवायद तेज कर दी। राजस्व विभाग की टीम बुधवार दोपहर बकायदारों से वसूली करने नेहरू स्टेडियम क्षेत्र में पहुंची। यहां आधा दर्जन दुकानदार ऐसे थे जिन पर करीब 30 लाख रुपए बकाया था। अमले ने राशि जमा करने को कहा। दुकानदारों ने और समय मांगते हुए असमर्थता जताई। बैठक में सीएमओ से मिले निर्देशों के अनुसार 6 दुकानें सील कर दी गई।
दुकान सील करने की कार्रवाई करता नपा का राजस्व अमला।
दिए सख्त निर्देश
बकाया राशि चुकता करने का बढ़ता दबाव देख कुछ छोटे दुकानदारों ने अपने पर बकाया 6 लाख रुपए चुकाए। जिन्होंने बकाया नहीं जमा कराया उनकी दुकानें सील की गई। इधर बुधवार को सीएमओ ने बैठक ली। इसमें सख्त हिदायत दी कि दुकान नीलामी में बोली लगाकर शेष रकम अभी तक नहीं देने वालों की दुकानें सील की जाएं। इनको अगली बैठक में नीलामी के लिए फिर से प्रस्ताव बनाकर रखा जाएगा। वसूली की स्थिति की समीक्षा के लिए 10 मार्च काे फिर बैठक होगी।
कार्रवाई
hin_Deva hin_Deva hin_Deva hin_Deva hin_Deva hin_Deva